CELEX: 31984D0097
Language: el
Date: 1984-02-14 00:00:00
Title: 84/97/ΕΟΚ: Απόφαση της Επιτροπής της 14ης Φεβρουαρίου 1984 για πρώτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου

Avis juridique important

|

31984D0097

84/97/ΕΟΚ: Απόφαση της Επιτροπής της 14ης Φεβρουαρίου 1984 για πρώτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου  

Επίσημη Εφημερίδα αριθ. L 051 της 22/02/1984 σ. 0022 - 0022 Ισπανική ειδική έκδοση: Κεφάλαιο 03 τόμος 29 σ. 0305  Πορτογαλική ειδική έκδοση : Κεφάλαιο 03 τόμος 29 σ. 0305 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 14ης Φεβρουαρίου 1984  για πρώτη τροποποίηση της απόφασης 84/10/ΕΟΚ σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου  (84/97/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 8,  Εκτιμώντας:  ότι, ύστερα από την επιζωοτία κλασικής πανώλης των χοίρων που εκδηλώθηκε διαδοχικά σε ορισμένα τμήματα του εδάφους της Κοινότητας, το Συμβούλιο ενέκρινε, στις 10 Ιανουαρίου 1984, την απόφαση 84/10/ΕΟΚ (3) σχετικά με ορισμένα μέτρα προστασίας κατά της κλασικής πανώλης των χοίρων όσον αφορά τα νωπά κρέατα χοίρου ·  ότι η εξέλιξη της ασθένειας και ιδίως η εμφάνιση νέων εστιών σε ορισμένα τμήματα του εδάφους καθιστούν αναγκαία την επέκταση αυτών των μέτρων και την προσαρμογή τους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 84/10/ΕΟΚ τροποποιείται ως εξής:  1. Στο άρθρο 2, η ένδειξη «Κρέατα που πληρούν τους όρους της απόφασης 84/10/ΕΟΚ» αντικαθίσταται από την ένδειξη «Κρέατα που πληρούν τους όρους της απόφασης 84/10/ΕΟΚ, όπως τροποποιήθηκε από την απόφαση 84/97/ΕΟΚ».  2. Το άρθρο 4 αντικαθίσταται από το ακόλουθο άρθρο:  «Άρθρο 4  Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν σχετικά αμέσως την Επιτροπή.»  3. Το παράρτημα αντικαθίσταται από το ακόλουθο παράρτημα:  «ΠΑΡΑΡΤΗΜΑ  ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  Η περιοχή του Muenster, το τμήμα του εδάφους της περιοχής του Weser-Ems που αποτελείται από τα «Kreise» των Grafschaft Bentheim, Emsland, Cloppenburg, Osnabrueck-Stadt, Osnabrueck-Land, Vechta, Oldenburg-Land· στις άλλες περιοχές, ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.  ΒΑΣΙΛΕΙΟ ΤΩΝ ΚΑΤΩ ΧΩΡΩΝ:  Ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.  ΙΤΑΛΙΚΗ ΔΗΜΟΚΡΑΤΙΑ:  Ζώνη ακτίνας 2 χιλιομέτρων γύρω από κάθε εστία κλασικής πανώλης των χοίρων.»  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 14 Φεβρουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 24.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 11 της 14. 1. 1984, σ. 33.